text: Landevej genåbnet: Fastklemte befriet
  02 juli 2016 kl. 09.05
  Et solouheld har indtil videre lukket Ribe-Vejle landevej mellem Gjerndrup og Asbo. Redningsmandskab arbejder på at få fastklemte fri.
  Et solouheld har spærret Ribe-Vejle Landevej  - hovedvej 417 - mellem byerne Gjerndrup og Asbo.
  Ifølger Syd- og Sønderjyllands Politi arbejder redningsmandskab i øjeblikket på at frigøre fastklemte personer, men kan ikke sige meget mere om ulykken på nuværende tidspunkt.
  Uheldet blev ringet ind 10.21, og vejen er lukket på ubestemt tid.
  Opdateret kl. 11.28: Vejen er genåbnet 
   Ribe-Vejle Landevej er nu genåbnet. To personer er kørt til kontrol på sygehuset, men ingen er kommet alvorligt til skade, fortæller vagtchef ved Syd- og Sønderjyllands Politi Claus Skovgaard til TV SYD.
  Ribe - Vejle Landevej er spærret mellem Gjerndrup og Asbo i forbindelse med et færdselsuheld. Tidshorisont ukendt. Vis hensyn. #politidk
  
  Ribe-Vejle Landevej er genåbnet efter færdselsuheld. Ingen alvorlig personskade. Tak for forståelsen. #politidk
  
  